#### Приложение №11

#### П Л А Н

**за действие при силни земетресения на персонала**

**в Газоснабдителна (претоварна) станция за пропан-бутан,**

**гр.Добрич**

**1. Земетресение**

* Сеизмичната опасност в България, в това число и в района на „Топливо“ АД, се определя главно от сеизмичните източници, идентифицирани на територията на страната, групирани в географски определените основни сеизмични зони: Шабленска, Провадийска, Горнооряховска, Софийска, Маришка и Струмска (Кресненска) и с източник Вранча (Румъния). Относително по-слабо е влиянието на сеизмичните източници Мраморно море (Турция) и Ксанти (Гърция).
* „Топливо“ АД е в район с очаквани земетръсни въздействия с интензивност VIII степен и сеизмичен коефициент Кс = 0,15.
* В резултат на сеизмично въздействие е възможно възникване на следната обстановка:
* част от сградния фонд ще получи пълни и силни разрушения;
* ще има ранени, контузени или затрупани сред работещите, клиентите или в съседство с обекта;
* ще бъде нарушена системата на енергоснабдяване;
* възможно е създаването на сложна пожарна обстановка, съпроводена с взривове;
* възможно е частично или пълно разрушаване на цистерните/модула на площадката и съответната тръбопроводна мрежа;
* При пожар е възможно замърсяване на въздуха в района с въглеводороден диоксид – продукт на непълно горене.
* Сградата и навесите и фундаментите са осигурени конструктивно за земетресения до IХ степен по скалата MSK-64. При по-висока степен се очаква повреждане и разрушаване на сградите, навесите, както и деформация и разрушаване на технологичните инсталации. При този случай се предполага и прекъсване на електрозахранването на Газоснабдителната станция.

**2. Сили и средства**

В рамките на една работна смяна на обекта работят не повече от 10 служители, с които на практика ще се провеждат дейностите по предотвратяване на последиците от силни земетресения.

Средствата, които ще се използват за предотвратяване последиците от силно земетресение, са предвидените в противопожарните правила шанцови инструменти, както и средствата за оказване на първа медицинска помощ.

# 3. Оповестяване и привеждане в готовност.

При първите признаци на земетресение отговорното длъжностно лице трябва да преустанови работа, спре всички трансфери на ВВГ, да обяви опасността на персонала и клиентите, да установи връзка с Щаб за изпълнение на областния план за защита при бедствия – **058/601517**.

Виж Телефонен указател на стр.30

Ако трусът е бил слаб персоналът трябва да е в повишена готовност за действия при нови, по-силни трусове.

След земетресението се прави пълна проверка с пенообразуващ разтвор на фланцови връзки по тръбопроводи, при всяко ключово газово оборудване и се съставя протокол за резултатите.

**4. Организация и провеждане на защитните и спасителни дейности.**

**4.1. Организация и провеждане на защитните дейности.**

***4.1.1. При усещане първите признаци на земетресението:***

При усещане на първите признаци на земетресението отговорното длъжностно лице предупреждава персонала и клиентите за опасността и дава кратки указания за поведението, което трябва да имат.

Натиска се Авариен бутон!

Всички трансфери на ВВГ се преустановяват незабавно. Персонала се евакуира на открито като заема ниска позиция на тялото.

При леки трусове, и ако обстоятелствата позволяват, се напуска района на обекта и се застава на открито място, където няма опасност за хората от срутване на съседни сгради;

При силни трусове се заема най-безопасното от срутване място на сградата, като се застава до една от вътрешните и стени.

***4.1.2. След преминаване на първия трус:***

След преминаване на първия трус се преустановява търговската дейност, предупреждават се външните лица за опасността от други трусове, като им се казва какво трябва да направят.

Персоналът трябва да извърши следното в Сградата:

- незабавно да се изключат всички електрически уреди и осветлението;

- да се изключи електроснабдяването;

- да се изключи водоснабдяването освен противопожарното;

- да се заключат помещенията на обекта.

Персоналът и външните лица трябва да изведат наличните автомобили извън обекта, като не трябва застават до сгради по-близо от техните височини, както и под електрически мрежи.

***4.1.3. След преминаване на земетресението:***

Завръщането в обекта става само след разрешение на компетентните органи (Щаб за изпълнение на областния план за защита при бедствия) поради опасност от срутване, запалване и др.

Да се ползува вода за пиене само с разрешение на компетентните органи, поради опасност от възникване на епидемии при разрушенията и възможните повреди във водопроводната и канализационна мрежа.

Всички трябва да изпълняват указанията на органите на Щаб за изпълнение на областния план за защита при бедствия.

Преди нормална експлоатация да се направи проверка за изтичане на газ чрез сапунов разтвор на всички газови съоръжения.

**4.2. Организация и провеждане на спасителните дейности.**

***4.2.1. Спасителни дейности на територията на обекта:***

Спасителни дейности се провеждат ако има разрушения и/или пожари, като персоналът на обекта трябва да участва в тях активно. При провеждането им се изпълняват указанията на органите на Щаб за изпълнение на областния план за защита при бедствия, както и нарежданията на ръководителя на обекта, или посочено от него лице.

***4.2.2. Спасителни дейности извън района на обекта:***

По нареждане на съответните компетентни органи персоналът на обекта трябва да вземе участие в провеждането на спасителни дейности извън неговата територия, при което се подчинява на ръководството им. За провеждането на тези дейности персоналът ползува наличните за целта средства на обекта.

**5. Управление.**

Непосредственото ръководство при провеждане на защитни и спасителни дейности се извършва от съответното отговорно длъжностно лице на обекта.

При пристигане на специализирани подразделения отговорното длъжностно лице е длъжно да съобщи на старшият им началник всички сведения относно обстановката на обекта, както и да осигури тяхната безопасна работа.

Ръководител на защитните и спасителни дейности е най-старшият началник на специализираните подразделения или упълномощено от него лице. Неговите разпореждания са задължителни за отговорното длъжностно лице и персонала.

**6. Осигуряване на дейностите.**

Защитните и спасителни дейности на персонала при силни земетресения и последиците от тях се осигуряват от “Топливо” АД.

Провеждането на спасителни действия се извършва с наличните шанцови инструменти от противопожарните табла, докато дойдат специализирани звена на РДПБЗН

Потушаването на пожари започва с наличните противопожарни средства, като междувременно се уведомява съответната противопожарна служба, която провежда ликвидирането на пожара.

**7. Взаимодействие**

Ако в процеса на провеждането на защитни и спасителни дейности от персонала се установи, че не е по силите му да се справи сам, трябва да бъде поискана помощ от съседни обекти или от органите на РДПБЗН.

Ако при силно земетресение възникне пожар, ръководството на гасенето му се осъществява от отговорното длъжностно лице на обекта.

Ако потушаването на пожара не е по силите на персонала на обекта се иска помощ от РДПБЗН.

Ръководството на противопожарните дейности се осъществява от старшия началник от специализираните органи за противопожарна охрана, който поддържа постоянна връзка с отговорника на защитните и спасителни дейности.

**8. Ред за възстановяване на работата на обекта.**

След ликвидиране на последиците от силното земетресение, включително и от възникнал пожар, се организира комисия за определяне на необходимите ремонтно-възстановителни работи. Комисията извършва оглед и оценява състоянието на сградите и съоръженията, с цел да се установи пълното им съответствие с изискванията на технологията и на РДПБЗН безопасност.

Пускането на обекта в експлоатация се извършва след проверка за изправността и херметичността на съоръженията и проверка със пенообразуващ разтвор, в съответствие с технологичния регламент, след съгласуване със специализираните органи на ДТН, РДПБЗН и другите компетентни ведомства.